alexandrainst/scandi-wiki huggingface dataset:
Maren i Sverige

Maren er ein innsjø i det sentrale Södertälje aust i Södermanland i Sverige. Innsjøen er i dag grave saman med austersjødelen av Södertälje kanal, noko som inneber at vatnet til innsjøen i dag er brakkvatn. Maren ligg mellom Slussholmen og Strandgatan, og ved den andre breidd ligg Marenplan.

Bakgrunn
Å gjere vassvegen gjennom Södertälje farbar har vore ein høgprioritert oppgåve sidan vikingtida. Så langt tilbake i tida hadde likevel ikkje landhevinga gjort neset heilt umogeleg å passere for sjøgåande fartøy – ein kunne enno slepe båtar over dei grunnaste partia.

På 1400-talet stod Engelbrekt bak arbeid med å reinse opp i, og grave i kanalen. Arbeidet vart likevel ikkje fullført. Karl XI tok opp att arbeidet, og fekk bygd kanalen mellom Maren og Igelstaviken. Denne kanalen vart likevel dårleg halden ved like, og med tida forfall han. Restar av han er enno synlege einskilde stader, slik som delen som ligg mellom hovudkontoret til Scania og Pershagen, der det enno stort sett er open vassveg.

Det var til slutt under Erik Nordewall leiing at kanalen mellom 1806 og 1809 at kanalen fekk ei opning, og vart farbar heile vegen frå Mälaren til Austersjøen. Kanalen fekk likevel eit litt anna lægje, som medførte at Maren vart mindre viktig som vassveg.

Maren i dag
Debatten om i kva grad det skal byggjast ny bru over innsjøen eller ikkje har vore ført i fleire år. Sidan den gamle brua vart riven på grunn av høg alder, har trafikken vore tvinga til å køyre gjennom bykjernen av Stockholm, eller over Mälar- eller Saltsjöbron, noko som har medført store omvegar for biltrafikken.

Kritikarar av bygging av ny bru meiner til dels at kostnadane vil bli urimeleg høg i tilhøve til gevinstane i til dømes tid. Ein meiner òg at Södertälje er ein av dei få stedane ein kan leggje til med båt på så sentrale stader som det Maren og Marenplan er. Som eit kompromiss vart det vedteke å byggje ei gang- og sykkelbru, som skulle fjernast sommarhalvåret, slik at ein på den måten kunne halde høva for å bruke båt til og i det sentrale Södertälje. Etter fleire rundar vedteke ein at brua likevel skulle vere der året rundt.

Det fanst planar frå kommunen om å fylle igjen Maren for å gjere plass til eit kjøpesenter. Ein rekna at det var stort behov for fleire butikklokalar i sentrum av Södertälje, og det er avgrensa med nye utbyggingshøve. Å kjøpe inn bygningar for å konvertere dei til butikklokale var rekna som vanskeleg, og fleire butikkar ville tyde fleire arbeidsplassar. Planane om å byggje eit kjøpesenter der Maren ligg, støytte på stor motstand lokalt, og Södertäljes politikarar har no skrinlagt forslaget.

Södertäljes gjestehamn ligg inntil Tullbacken i ytre Maren. Det er ei særs populær gjestehamn, mellom anna på grunn av det strategiske lægjet. I nærleiken av gjestehamna finn ein sentralstasjonen Södertälje C, og slusa som knyt Austersjøen og Mälaren saman.

Kjelder
Denne artikkelen bygger på «Maren (innsjø)» frå ,  den 16. juni 2012.  
 

Innsjøar i Södermanland
Marviken i Södermanland

Nedre, Mellan- og Övre Marviken er tre lange og smale innsjøar i Södermanland i Sverige, som strekkjer seg i nord-sørleg retning. Nedre Marviken ligg i Strängnäs kommun, Övre Marviken i Gnesta kommun, og Mellanmarviken i begge kommunane.

De tre innsjøane har, via Visnaren og Råckstaån, samband med Mälaren. Marviken-innsjøane ligg i ein sprekkedal, som i sør fortsetter med innsjøen Klämmingen i Gnesta kommun, som via Trosaån munnar ut i Austersjøen. Delar av Mellanmarviken og Övre Marviken ligg i Marvikarnas naturreservat, som òg inneheld eit fuglevernsområde.

De tre innsjøane vert kalla Övre, Mellan- og Nedre Marviken basert på kor høgt dei ligg over havet. Övre Marviken ligg lengst sør av innsjøane, og Nedre Marviken lengst nord.

Marviken-innsjøane er populære for kanopadling, og vinterstid for langdistanse skeiseløp. Motorbåttrafikk på innsjøane er forbode. Sörmlandsleden passerer Marviken-innsjøane.

Bakgrunnsstoff
Marvikarnas naturreservat

Naturreservat i Sverige
Innsjøar i Södermanland
Norrström-vassdraget
Roman Sjirokov

Roman Nikolajevitsj Sjirokov() er ein russisk fotballspelar. I 2012 spela han på midtbanen for Zenit St. Petersburg i den russiske fotballigaen, og for det russiske landslaget.

Russiske fotballspelarar
CSKA Moskva-spelarar
Saturn-spelarar
Rubin Kazan-spelarar
Khimki-spelarar
Zenit St. Petersburg-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-EM 2016
Måsnaren

Måsnaren er ein innsjø i nærleiken av Hovsjö i Södertälje kommun i Södermanland i Sverige. Innsjøen har eit overflateareal på  345 hektar, og Han er delt i to delar som har samband med kvarandre. Ved innsjøen ligg mellom anna Tveta kyrka.

Kjelder
Denne artikkelen bygger på «Måsnaren» frå ,  den 16. juni 2012. 
 oppgav desse kjeldene:

Innsjøar i Södermanland
Mörtsjön i Huddinge

Mörtsjön er ein innsjø i Huddinge kommun i landskapet Södermanland i Sverige. Innsjøen inngår i Orlångens naturreservat, og er ein del av Tyresån-vassdraget. Ved innsjøen ligg torpet Charlottendal, der Prins Eugen måla biletet «Våren».

Mörtsjön er relativt næringsrik til skogssjø å vere, og fiskar som karuss og sørv trivst her. I innsjøen er det òg karpe som er sett ut.

Kjelder
Denne artikkelen bygger på «Mörtsjön (Huddinge)» frå ,  den 16. juni 2012.

Bakgrunnsstoff
Mörtsjön Tyresåns vattenvårdsförbund
Mörtsjön Huddinge naturguide

Innsjøar i Södermanland
Mörtsjön i Tyresta

Mörtsjön er ein innsjø i Tyresta nasjonalpark i Tyresö kommun i landskapet Södermanland i Sverige. Innsjøen inngår i Åvaån-vassdraget.

Tilløpet til innsjøen kjem frå Långsjön, og utløp går til Stensjön. Innsjøen ligg 41,0 meter over havet.

Kjelder
Denne artikkelen bygger på «Mörtsjön (Tyresta)» frå ,  den 16. juni 2012.  
 

Innsjøar i Södermanland
Naten

Naten er ein innsjø som ligg ved Stjärnhov i Gnesta kommun i landskapet Södermanland i Sverige.

Hovudtilløpet til Naten er Nässelstaån, som knyter Naten med Kyrksjön som ligg oppstraums. Her ligg restane etter ein gammal kvern, Nässelstakvarnen, som var i drift frå 1600-talet og fram til 1973, i naturskjønne omgjevnader.

Utløpet går via Natenån til Båven.

Andre attraksjonar
Ved Naten ligg Stjärnhovs säteri. I nærleiken finst det òg ein gammal borg frå fortidshistorisk tid. frå borgen har ein bra utsikt ut over Naten.

Kjelder

Denne artikkelen bygger på «Naten» frå ,  den 16. juni 2012. 
 oppgav desse kjeldene:
Gnesta kommun si heimeside

 

Innsjøar i Södermanland
Näsnaren

Näsnaren er namnet på to innsjøar, som begge ligg i Katrineholm kommun i landskapet Södermanland i Sverige.

Den eine innsjøen ligg like nord for Katrineholm, og har ein mindre nabosjø, Lilla Näsnaren. Näsnaren er ein fuglesjø.
Den andre av innsjøane ligg eit par kilometer sør for Katrineholm.

Kjelder
Denne artikkelen bygger på «Näsnaren» frå ,  den 16. juni 2012.  
 

Innsjøar i Södermanland
Nävsjön

Nävsjön er ein innsjø i Kolmården 19 km sørvest for Nyköping. Innsjøen ligg på grensa mellom kommunane Nyköping og Norrköping i landskapet Södermanland i Sverige. Innsjøen har eit overflateareal på 0,91 km², og gjennomsnittsdjupna 1,9 meter. Nävsjön vert drenert gjennom Näveån til Bråviken.

Nävsjön er òg namnet på eit ca. fire hektar stort naturreservat som består av gammal barskog og Hällmark. Rundt innsjøen går det ein ca. åtte km lang rundsløyfe som er ein del av Sörmlandsleden. Naturreservatet inngår i det europeiske nettverket for verdifulle naturområde (Natura 2000).

Kjelder
Denne artikkelen bygger på «Nävsjön» frå ,  den 16. juni 2012. 
 oppgav desse kjeldene:

Bakgrunnsstoff
Nävsjöns Sportfiske
Sörmlandsleden Nävsjön runt 
Naturreservatet Nävsjön

Naturreservat i Sverige
Innsjøar i Södermanland
Søndeled sokn

Søndeled sokn er eit kyrkjesokn i Aust-Nedenes prosti i Den Norske kyrkja.

Bakgrunnsstoff 
 kyrkja.no

Sokn i Aust-Nedenes
Risør kommune
Ormputten

Ormputten er ein liten innsjø i Huddinge kommun i Sødermanland i Sverige, og ein del av Tyresån-vassdraget. Innsjøen er særs sur, truleg den suraste innsjøen i lenet. Utløpet går til Lissmasjön, og ender opp i Kalvfjärden i Austersjøen. Ormputten er liten og grunn, og er i sitt siste stadium før han går over til å bli myrland.

Ormputten ligg i Paradisets naturreservat i Hanveden. Innanfor grensene til naturreservatet er det fleire andre innsjøar og markerte turløyper; ingen av turløypane går derimot direkte til Ormputten. Innsjøen er lettast å nå frå torpet Paradiset, som ein når frå Haningeleden, eller länsväg 259, som går mellom Huddinge og Haninge.

Kjelder
Denne artikkelen bygger på «Ormputten» frå ,  den 16. juni 2012.

Bakgrunnsstoff
Paradiset Hanvedens vänner och Paradisets naturreservat
Ormputten Huddinge kommun
meir om Ormputtsområdet Huddinge kommun
Ormputten Tyresåns vattenvårdsförbund

Innsjøar i Södermanland
Orrhammaren

Orrhammaren er ein liten innsjø mellom Flen og Mellösa i landskapet Södermanland i Sverige. Området rundt Orrhammaren er kjend for vakker natur, og det er mange hytter i området. Det største hyttefeltet i området er Orrhammar, som ligg på ei stor halvøy midt i innsjøen. Orrhammaren har vassamband med mellom anna Mellösasjön og Valdemaren.

Kjelder
Denne artikkelen bygger på «Orrhammaren» frå ,  den 16. juni 2012.  
 

Innsjøar i Södermanland
Rudträsket

Rudträsket er ein liten innsjø i Huddinge kommun, i landskapet Södermanland i Sverige. Innsjøen inngår i Tyresån-vassdraget. Innsjøen er ein av dei eldste i Stockholms län, noko som gjer han interessant for forskarar. Ein har studert interessante arter av planteplankton, og botnsedimentet gjev informasjon om ulike stadium av landhevingsprosessen i området.

Kjelder
Denne artikkelen bygger på «Rudträsket» frå ,  den 16. juni 2012.

Bakgrunnsstoff
Rudträsket Huddinge naturguide

Innsjøar i Södermanland
Saltskogsfjärden

Saltskogsfjärden (lokalt òg Scaniasjön) er ein innsjø mellom Nyköpingsvägen og hovudkontoret til Scania sør i Södertälje i landskapet Södermanland i Sverige.

Bakgrunn
Innsjøen har vore ein del av ein kanal mellom Mälaren og Austersjøen (Igelstaviken), som gjekk via Maren. Kanalen vart dårleg vedlikehalden, og forfall med tida. Ved innsjøen låg den tidlegare største jernbanestasjonen i Södertälje, Södertelge öfre, stundom òg kalla Öfre Telge. Jernbanestasjonen vart riven i samband med legginga av ein ny dobbeltsporbane gjennom Södertälje. Ved austsida av innsjøen ligg motorvognmuseet Marcus Wallenberg-hallen.

Innsjøen har ein omkrins på kring 1,6 km.

Sjå òg
Maren

Kjelder
Denne artikkelen bygger på «Saltskogsfjärden» frå ,  den 16. juni 2012.  
 

Innsjøar i Södermanland
Segersjön

Segersjön er ein liten innsjø mellom busetnadane Uttran og Segersjö i Botkyrka kommun. Innsjøen er grunn, og er omgitt av grasplenar og bustadeigedomar. Innsjøen vert nytta til bading, og på Segersjösiden av innsjøen er det ei lita sandstrand med grillplass og brygge.

Natur
I innsjøen er det hornblad og gul og kvit nøkkerose. Det veks òg enkelte andre sjøplanter her, men i mindre utstrekning. Av fisk er det mellom anna gjedde og mort i innsjøen.

Kultur
Ved Segersjön vart mange av dei tidlegaste einebustadane i Uttran sett opp, mellom anna budde skulptøren og løytnanten John Runer i den såkalla Rungarden mellom 1909 og 1945. Andre kjente hus frå Uttrans opphavlege busetnad er Larsbo, Skogsbergs og Tornvillan.

Kjelder
Denne artikkelen bygger på «Segersjön» frå ,  den 16. juni 2012. 
 oppgav desse kjeldene: 
Andersson, Britt: Möten med Uttran, Botkyrka kultur-fritid, Tumba 1991. ISBN 91-87440-06-7. Libris 7764770. 
«Segersjön».  Miljödatabasen. Henta 9 mai 2011.
 

Innsjøar i Södermanland
Sicklasjön

Sicklasjön er ein innsjø som ligg på grensa mellom kommunane Nacka og Stockholm, og i landskapet Södermanland i Sverige.

Innsjøen har eit overflateareal på 13 hektar, der 7,5 hektar ligg innanfor Stockholms kommunegrense. Innsjøen ligg 4,7 meter over havet, og har sitt utløp i Sickla Sluss, som via Sickla kanal  ender opp som tilløp i Hammarby sjö. I aust heng innsjøen saman med Järlasjön.

Sørbreidda av innsjøen er ein del av Nackareservatet, medan ein på nordbreidda finn bustadområda Sickla Allé, Sickla strand, Sickla sjö og Nysätra. Tidlegare låg det ein del industri langs innsjøen, som heitte Långsjön fram til 1954.

Panoramabilete

Kjelder
Denne artikkelen bygger på «Sicklasjön» frå ,  den 16. juni 2012.

Bakgrunnsstoff
Miljötillstånd och åtgärdsarbete för Sicklasjön – Stockholms Miljöbarometer

Innsjøar i Södermanland
Grønår

Grønår er eit år med ein dårleg vekstsesong. Namnet viser til at kornet ikkje blir moge, men er grønt ved hausting.

Sjå òg
 Tørrår

Jordbruk
Sillen

Sillen er ein langstrakt innsjø som ligg ca. ei mil frå Trosa i Södermanland, på grensa mellom Södermanlands län og Stockholms län i Sverige. Innsjøen ligg i kommunane Gnesta, Trosa og Södertälje. Innsjøen vert drenert frå sør via Trosaåen, som byrjar her. Tettstaden Sund i Trosa kommun ligg ved breidda av innsjøen. Den nordlege delen av innsjøen strekkjer seg nesten til tettstaden Gnesta. Innsjøen ligg 10 meter over havet, og har ein djupne på 20 meter. 

Det er avgrensa med busetnad rundt innsjøen, men det er spor av busetnad frå jernalderen og fram i tid.

Vatnet i Sillen er grumsete, men innsjøen har godt fiske, særskild på hausten, då det mellom anna vert fiska gjørs her.

Kjelder
Denne artikkelen bygger på «Sillen» frå ,  den 16. juni 2012.  
 

Innsjøar i Södermanland
Somran

Somran er ein innsjø i Botkyrka kommun i Södermanland i Sverige. Innsjøen ligg sør for Länsväg 225, ved avkøyringa til Vretaberg. Innsjøen har eit overflateareal på er 0,087 km², og innsjøen ligg 13,9 meter over havet. Innsjøen er særs grunn, berre kring ein meter på det djupaste, og rommar 70 000 m³ vatn.

På grunn av tilsig av gjødselhaldig vatn, er innsjøen ein kraftig gjengrodd slettesjø. Innsjøen får tilført vatn frå Skälbyån, som fram til 1975 førte med seg vatn som har sivd frå søppelfyllinga i Hall. To grøfter knyter Somran med Malmsjön, men den nordlege grøfta er ofte tørrlagt.

Kjelder

Denne artikkelen bygger på «Somran» frå ,  den 16. juni 2012.

Bakgrunnsstoff
Somran Botkyrka kommun

Innsjøar i Södermanland
Risør sokn

Risør sokn er eit sokn i Risør kommune som omfattar heile Risør by og Ytre Søndeled. Risør menighet og Ytre Søndeled menighet blei slegne saman frå 1. januar 2006. Soknet høyrer til Den norske kyrkja og Risør kyrkje og Frydendal Kyrkje

Sokneprestar
Albert Martin Valla - sokneprest i Søndeled Kyrkje og i Frydendal Kyrkje.

Per Oscar Berg - sokneprest i Risør kyrkje og Frydendal Kyrkje.

Robert Knudsen - Ungdomsprest i Risør og Søndeled sokn. 

 Sokn i Aust-Nedenes
 Risør kommune
 Søndeled
Stora skogssjön

Stora skogssjön er ein liten innsjø aust i Grödinge i Botkyrka kommun i Södermanland i Sverige. Innsjøen inngår i Kagghamraån-vassdraget, og vert drenert via ein kulvert til Lilla skogssjön og vidare til Uringeån.

Innsjøen har eit overflateareal på 0,73 km², og ligg 46,5 meter over havet. Han har ei maksimumsdjupne på 5,4 meter, ei gjennomsnittsdjupne på 2,9 meter og inneheld 2,9 millionar liter vatn.

Innsjøen er for det meste omgjeven av mager hällmarksskog, som saman med tilførsel av grunnvatn frå grusåsen Pålamalm gjer at innsjøen er næringsfattig.

Kjelder
Denne artikkelen bygger på «Stora skogssjön» frå ,  den 16. juni 2012.

Bakgrunnsstoff
Stora skogssjön  Miljödatabasen

Innsjøar i Södermanland
Strålsjön

Strålsjön er ein innsjø som ligg aust for Älta og innanfor dei to naturreservata Strålsjön-Erstavik og Älta mosse-Strålsjön i Nacka kommun i landskapet Södermanland i Sverige. Strålsjöns gjennomsnittsdjupne er 2,4 meter, og innsjøen er på sitt djupaste 7,4 meter. Det er ein næringsfattig skogssjø, og er sensitiv for forsuring. Vatnet er mørk på farge på grunn av tilløpet frå humusrike Älta mosse.

Trass i den vesle storleiken er det fisk som gjedde, åbor og mort her. I den sørvestlege delen av innsjøen er det mykje sjøkantvegetasjon, som mellom anna pors. Utanfor sjøkanten er det både gul og kvit nøkkerose, samt dunkjevle.

Nordaust i innsjøen er det kommunal badeplass med brygge det er populært å bade frå. Sörmlandsleden passerer òg her.

Kjelder
Denne artikkelen bygger på «Strålsjön» frå ,  den 16. juni 2012. 
 oppgav desse kjeldene: 
 http://www.nacka.se/web/fritid_natur/naturochparker/hurmar/sjoarna/Sidor/stralsjon.aspx , henta 2011-04-15
 Nacka kommun (1995) «Strålsjön-Erstavik. Naturreservat i Nacka kommun»

Bakgrunnsstoff

Innsjøar i Södermanland
Söderbysjön

Söderbysjön er ein innsjø som ligg sør i Nacka kommun, og innanfor Nackareservatet, like aust for Bagarmossen. Innsjøen vert drenert via Dammtorpssjön og Nacka ström til Järlasjön, og får tilført vatn frå Ulvsjön, og frå Ältasjön via Ältaån.

Innsjøen har ein liten badeplass, og vert nytta på vinteren, saman med  Dammtorpssjön og Ältaån/Brotorpskanalen, til skeising og skigåing. Sörmlandsleden går inntil innsjøen, og kryssar han på ei trebru i ravinen der Ältaån munnar ut i Söderbysjön.

Bilete

Kjelder
Denne artikkelen bygger på «Söderbysjön» frå ,  den 16. juni 2012.  
 
 

Innsjøar i Södermanland
Tisnaren

Tisnaren er ein innsjø som ligg på grensa mellom landskapa Östergötland og Södermanland i Sverige. Innsjøen ligg 44 meter over havet, og har eit overflateareal på 39 km². Innsjøen er fordelt mellom kommunane Finspång, Katrineholm og Vingåker. Tisnaren vert drenert via Forsaån til Viren, og inngår i vassdraget. Kring innsjøen er det kupert og lite tilgjengeleg terreng. Ingen større tettstader ligg i nærleiken av innsjøen. Tisenö er største øy i innsjøen, og har fastbuande folkesetnad.

I 1910-1915 vart Tisnare kanal bygd for å forenkle frakt av gods til jernbanestasjonen Ändebol, som ligg på Södermanlandssida av landskapsgrensa.

Föreningen Rädda Tisnaren har som hovudføremål å verne om Tisnaren og tilstøytande elvar.

Kjelder
Denne artikkelen bygger på «Tisnaren» frå ,  den 16. juni 2012.  
 

Innsjøar i Södermanland
Innsjøar i Östergötland
Trehörningen i Hanveden

Trehörningen er ein liten innsjø i Paradisets naturreservat i den sørlege delen av Huddinge kommun i Stockholms län, og i landskapet Södermanland i Sverige. Innsjøen er den høgastliggande i Tyresån-vassdraget, samt den sørlegste.

Trehörningen er særs populær blant friluftsinteresserte. Fleire turløyper går forbi her, som Sörmlandsleden, og enkelte av turløypene som byrjar ved torpet Paradiset, som ligg ca. ein kilometer frå Trehörningen. Området rundt innsjøen består for ein stor del av hällmarker med skog dominert av bartre.

Kjelder
Denne artikkelen bygger på «Trehörningen (Hanveden)» frå ,  den 16. juni 2012.

Bakgrunnsstoff
Trehörningen Huddinge kommun
Trehörningen Tyresåns vattenvårdsförbund

Innsjøar i Södermanland
Trehörningen i Sjödalen

Trehörningen er ein innsjø i Sjödalen i Huddinge kommun i landskapet Södermanland i Sverige. Innsjøen har truleg namnet sitt etter dei tre buktene. Innsjøen har vore i bruk av menneske ei god stund; i 2001 vart det funne ein stokkebåt ved Gullarängens gard i samband med ei drenering i nærleiken av innsjøen. Båten har opphavleg vore fire meter lang, og 60 cm brei, og er frå 1200-talet.

Mot sør grenser Trehörningen mot Orlångens naturreservat. Innsjøen har klipper som er eigna som utgangspunkt ved bading. All motorbåttrafikk, òg frå elmotorar, er forbode på Trehörningen.

Fram til 1971 rann vatn frå eit reinseanlegg ut i innsjøen. Dette tok slutt i 1971, då avløpsnettet vart kopla til Henriksdals reningsverk i Nacka. Innsjøen vart mudra, og nesten ein meter av sjøbotnen vart grave opp. Reinseanlegget ved Trehörningen vart bygd om for berre å handsame overflatevatn. Etter oppmudringa forsvann fuglar som tidlegare hadde samla seg om det næringsrike vatnet i innsjøen. Reinseanlegget vart stengt i 1990, og rive i 1996. For tida vert tilløpet til Trehörningen reinsa av berre eit gammalt og slite dunkersystem som er basert på sedimentdammar. Kvart år er det risiko for algevekst. Framleis er vatnet i innsjøen næringsrikt, trass i saneringa av avløpssystemet, og Huddinge kommun rekna det som ikkje mogeleg å anlegge badeanlegg ved innsjøen, sidan han ikkje innfrir vassavgjersler frå Naturvårdsverket. Ytterlegare mudring skal ikkje vere aktuelt.

Andre mindre elvar som munnar ut i Trehörningen kjem frå Sjövägen, Sofieberg og Kynäs.

Fuglelivet i innsjøen er rikt, med mellom anna dvergspett og grashoppesongarar. Innsjøen er òg rik på ferskvassvekster og strandvegetasjon. Ved Trehörningen kan ein òg sjå verna springpadder, padder og flaggermus.

Kjelder
Denne artikkelen bygger på «Trehörningen (Sjödalen)» frå ,  den 16. juni 2012.

Bakgrunnsstoff
Huddinge naturguide – Trehörningen i Sjödalen
Tyresåsamarbetet – Trehörningen i Sjödalen 

Innsjøar i Södermanland
Igor Denisov

Igor Vladimirovitsj Denisov () er ein russisk tidlegare fotballspelar. I 2012 spela han på midtbanen for Zenit St. Petersburg i den russiske fotballigaen, og for det russiske landslaget. 

Russiske fotballspelarar
Zenit St. Petersburg-spelarar
Spelarar i Fotball-EM 2012
Spelarar i Fotball-VM 2014
Trehörningen i Tyresta

Trehörningen er ein innsjø i Tyresta nationalpark i Tyresö kommun i Södermanland i Sverige. Innsjøen inngår i Åvaån-vassdraget.

Tilløp til innsjøen kjem frå omkringliggande område, og utløp går til Långsjön, der dreneringa held fram via Mörtsjön, Stensjön, LananNedre dammen, og Åvaån til Åvaviken i Austersjøen.

Kjelder
Denne artikkelen bygger på «Trehörningen (Tyresta)» frå ,  den 16. juni 2012. 
 oppgav desse kjeldene: 
Trehörningen Fiskeriverket
 

Innsjøar i Södermanland
Denis Glusjakov

Denis Borisovitsj Glusjakov () er ein russisk fotballspelar. I 2012 spela han på midtbanen for Lokomotiv Moskva i den russiske fotballigaen. Han har òg landskampar for Russland.

Russiske fotballspelarar
Lokomotiv Moskva-spelarar
Zvezda Irkutsk-spelarar
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016